title: 2012/184/ΕΕ: Απόφαση του Συμβουλίου, της 19ης Δεκεμβρίου 2011 , για την υπογραφή, και την προσωρινή εφαρμογή, εξ ονόματος της Ευρωπαϊκής Ένωσης, της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Ένωσης, αφενός, και της Λαϊκής Δημοκρατίας της Αλγερίας, αφετέρου

text:
               5.4.2012

               EL

               Επίσημη Εφημερίδα της Ευρωπαϊκής Ένωσης

               L 99/1

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 19ης Δεκεμβρίου 2011
   για την υπογραφή, και την προσωρινή εφαρμογή, εξ ονόματος της Ευρωπαϊκής Ένωσης, της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Ένωσης, αφενός, και της Λαϊκής Δημοκρατίας της Αλγερίας, αφετέρου
   (2012/184/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 186 σε συνδυασμό με το άρθρο 218 παράγραφος 5,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Στις 16 Νοεμβρίου 2009 το Συμβούλιο εξουσιοδότησε την Επιτροπή να διαπραγματευθεί, εξ ονόματος της Ένωσης, συμφωνία επιστημονικής και τεχνολογικής συνεργασίας μεταξύ της Ευρωπαϊκής Ένωσης, αφενός, και της Λαϊκής Δημοκρατίας της Αλγερίας, αφετέρου («συμφωνία»). Η συμφωνία μονογραφήθηκε στις 14 Οκτωβρίου 2010.

               (2)

               Η συμφωνία θα πρέπει να υπογραφεί και να εφαρμοσθεί προσωρινά, με την επιφύλαξη της ολοκλήρωσης των διαδικασιών σύναψής της,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Εγκρίνεται, εξ ονόματος της Ένωσης, η υπογραφή της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Ένωσης, αφενός, και της Λαϊκής Δημοκρατίας της Αλγερίας, αφετέρου, με την επιφύλαξη της σύναψής της.
   2.   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία, εξ ονόματος της Ένωσης.
   Άρθρο 3
   Η συμφωνία εφαρμόζεται προσωρινά, όπως προβλέπεται στο άρθρο 7 παράγραφος 2 της εν λόγω συμφωνίας, εν αναμονή της ολοκλήρωσης των διαδικασιών που απαιτούνται για τη σύναψή της.
   Άρθρο 4
   Η παρούσα απόφαση αρχίζει να ισχύει από την ημερομηνία έκδοσής της.

      Βρυξέλλες, 19 Δεκεμβρίου 2011.

            Για το Συμβούλιο

            Ο Πρόεδρος

         M. KOROLEC

    ---documentbreak---

               5.4.2012

               EL

               Επίσημη Εφημερίδα της Ευρωπαϊκής Ένωσης

               L 99/2

         ΣΥΜΦΩΝΊΑ
   επιστημονικής και τεχνολογικής συνεργασίας μεταξύ της Ευρωπαϊκής Ένωσης και της Λαϊκής Δημοκρατίας της Αλγερίας
   Η ΕΥΡΩΠΑΪΚΗ ΕΝΩΣΗ (εφεξής καλούμενη «η Ένωση»)
   αφενός, και
   Η ΛΑΪΚΗ ΔΗΜΟΚΡΑΤΙΑ ΤΗΣ ΑΛΓΕΡΙΑΣ (εφεξής καλούμενη «η Αλγερία»),
   αφετέρου,
   εφεξής αναφερόμενες ως «τα συμβαλλόμενα μέρη»,
   ΛΑΜΒΑΝΟΝΤΑΣ ΥΠΟΨΗ τη σημασία της επιστήμης και της τεχνολογίας για την οικονομική και κοινωνική ανάπτυξη των δύο συμβαλλόμενων μερών, στην οποία αναφέρεται και το άρθρο 51 της ευρωμεσογειακής συμφωνίας για τη σύνδεση της Ευρωπαϊκής Κοινότητας και των κρατών μελών της αφενός, με τη Λαϊκή Δημοκρατία της Αλγερίας, αφετέρου, η οποία τέθηκε σε ισχύ την 1η Σεπτεμβρίου 2005·
   ΛΑΜΒΑΝΟΝΤΑΣ ΥΠΟΨΗ την ευρωπαϊκή πολιτική γειτονίας και τη στρατηγική της Ευρωπαϊκής Ένωσης για την ενίσχυση των σχέσεών της με τις γειτονικές χώρες·
   ΕΚΤΙΜΩΝΤΑΣ ότι η Ένωση και η Αλγερία διεξάγουν δραστηριότητες έρευνας, τεχνολογικής ανάπτυξης και επίδειξης σε ποικίλα πεδία κοινού ενδιαφέροντος, και ότι θα είναι προς το αμοιβαίο συμφέρον η εκατέρωθεν συμμετοχή στις δραστηριότητες έρευνας και ανάπτυξης αλλήλων, σε βάση αμοιβαιότητας·
   ΕΠΙΘΥΜΩΝΤΑΣ να καθιερώσουν ένα επίσημο πλαίσιο συνεργασίας στον τομέα της επιστημονικής και τεχνολογικής έρευνας, το οποίο θα επιτρέπει την επέκταση και την εντατικοποίηση των δραστηριοτήτων συνεργασίας στα πεδία κοινού ενδιαφέροντος και θα προάγει την αξιοποίηση των αποτελεσμάτων της συνεργασίας αυτής προς το αμοιβαίο οικονομικό και κοινωνικό όφελος των συμβαλλόμενων μερών·
   ΕΠΙΘΥΜΩΝΤΑΣ το άνοιγμα του Ευρωπαϊκού Χώρου Έρευνας σε χώρες που δεν αποτελούν μέλη της Ευρωπαϊκής Ένωσης, και ιδίως στις μεσογειακές χώρες εταίρους·
   ΑΠΟΦΑΣΙΣΑΝ ΤΑ ΑΚΟΛΟΥΘΑ:
   Άρθρο 1
   Πεδίο και αρχές
   1.   Τα συμβαλλόμενα μέρη ενθαρρύνουν, αναπτύσσουν και διευκολύνουν τις δραστηριότητες συνεργασίας μεταξύ της Ένωσης και της Αλγερίας στα πεδία κοινού ενδιαφέροντος όπου αυτές αναπτύσσουν δραστηριότητες επιστημονικής και τεχνολογικής έρευνας και ανάπτυξης.
   2.   Οι δραστηριότητες συνεργασίας διεξάγονται βάσει των ακόλουθων αρχών:

               α)

               προαγωγή της κοινωνίας της γνώσης προς όφελος της κοινωνικής και οικονομικής ανάπτυξης αμφότερων των συμβαλλομένων μερών·

               β)

               αμοιβαίο όφελος με βάση τη συνολική στάθμιση των πλεονεκτημάτων·

               γ)

               αμοιβαία πρόσβαση στις δραστηριότητες των προγραμμάτων και έργων έρευνας και τεχνολογικής ανάπτυξης που αναλαμβάνει καθένα από τα συμβαλλόμενα μέρη·

               δ)

               έγκαιρη ανταλλαγή πληροφοριών που είναι δυνατόν να διευκολύνουν τις δραστηριότητες συνεργασίας·

               ε)

               κατάλληλη ανταλλαγή και προστασία των δικαιωμάτων διανοητικής ιδιοκτησίας·

               στ)

               συμμετοχή και χρηματοδότηση με βάση το ισχύον νομοθετικό και κανονιστικό πλαίσιο των συμβαλλομένων μερών.

         Άρθρο 2
   Μορφές συνεργασίας
   1.   Οι νομικές οντότητες, όπως αυτές ορίζονται στο παράρτημα Ι, συμπεριλαμβανομένων των φυσικών προσώπων και των νομικών προσώπων δημόσιου ή ιδιωτικού δικαίου, οι οποίες είναι εγκατεστημένες στην Αλγερία, συμμετέχουν στις έμμεσες δράσεις συνεργασίας του προγράμματος πλαισίου της Ευρωπαϊκής Ένωσης για δραστηριότητες έρευνας, τεχνολογικής ανάπτυξης και επίδειξης (εφεξής «το πρόγραμμα πλαίσιο») υπό τους όρους και τις προϋποθέσεις που καθορίζονται ή προβλέπονται στα παραρτήματα Ι και II.
   Οι νομικές οντότητες, όπως αυτές ορίζονται στο παράρτημα Ι, οι οποίες είναι εγκατεστημένες στην Ευρωπαϊκή Ένωση συμμετέχουν στα ερευνητικά προγράμματα και έργα της Αλγερίας επί θεμάτων ισοδύναμων με εκείνα του προγράμματος πλαισίου υπό τους όρους και τις προϋποθέσεις που καθορίζονται ή προβλέπονται στα παραρτήματα Ι και II.
   2.   Η συνεργασία μπορεί επίσης να λαμβάνει τις ακόλουθες μορφές:

               α)

               τακτικές συζητήσεις σχετικά με τις κατευθύνσεις και τις προτεραιότητες της ερευνητικής πολιτικής και του ερευνητικού προγραμματισμού της Αλγερίας και της Ένωσης·

               β)

               συζητήσεις σχετικά με τη συνεργασία, την ανάπτυξη και τις προοπτικές·

               γ)

               έγκαιρη διαβίβαση πληροφοριών σχετικά με την εκτέλεση των ερευνητικών προγραμμάτων και έργων της Αλγερίας και της Ένωσης, καθώς και πληροφοριών σχετικά με τα αποτελέσματα των εργασιών που αναλαμβάνονται στο πλαίσιο της παρούσας συμφωνίας·

               δ)

               κοινές συνεδριάσεις·

               ε)

               επισκέψεις και ανταλλαγές ερευνητών, μηχανικών και τεχνικών, μεταξύ άλλων για σκοπούς επιμόρφωσης·

               στ)

               ανταλλαγές και από κοινού χρήση εξοπλισμού, υλικών και υπηρεσιών δοκιμών·

               ζ)

               επαφές μεταξύ διαχειριστών προγραμμάτων ή έργων της Αλγερίας και της Ένωσης·

               η)

               συμμετοχή εμπειρογνωμόνων σε σεμινάρια, συμπόσια και συναντήσεις εργασίας·

               θ)

               ανταλλαγές πληροφοριών σχετικών με τις πρακτικές, τις νομοθετικές και κανονιστικές διατάξεις και τα προγράμματα που έχουν σχέση με τη συνεργασία η οποία αποτελεί το αντικείμενο της παρούσας συμφωνίας·

               ι)

               επιμόρφωση στην έρευνα και την τεχνολογική ανάπτυξη·

               ια)

               αμοιβαία πρόσβαση στις επιστημονικές και τεχνικές πληροφορίες που εμπίπτουν στην παρούσα συνεργασία·

               ιβ)

               κάθε άλλη μορφή που ενδεχομένως εγκρίνει η μεικτή επιτροπή επιστημονικής και τεχνολογικής συνεργασίας Ευρωπαϊκής Ένωσης και Αλγερίας, όπως αυτή ορίζεται στο άρθρο 4, και η οποία κρίνεται σύμφωνη με τις πολιτικές και τις διαδικασίες που εφαρμόζονται σε αμφότερα τα συμβαλλόμενα μέρη·

               ιγ)

               υποστήριξη της αξιοποίησης των αποτελεσμάτων έρευνας και ανάπτυξης των καινοτόμων επιχειρήσεων με στόχο την προώθηση της διάδοσης των νέων και καινοτόμων γνώσεων·

               ιδ)

               υποβοήθηση της διαχείρισης της επιστημονικής έρευνας και υποστήριξη της δημιουργίας συστήματος πληροφόρησης για ερευνητικά θέματα·

               ιε)

               εξέταση των δυνατοτήτων συνεργασίας στον τομέα της δημιουργίας φυτωρίων, εκκολαπτηρίων και νεοσύστατων επιχειρήσεων και της δημιουργίας ερευνητικών κέντρων ιδίως μέσω ευρωπαϊκών προγραμμάτων εκτός του προγράμματος πλαισίου·

               ιστ)

               προώθηση της συνεργασίας μέσω έργων έρευνας και ανάπτυξης·

               ιζ)

               πρόσβαση σε ερευνητικές υποδομές·

               ιη)

               δυνατότητα συγχρηματοδότησης και συντονισμού ερευνητικών δραστηριοτήτων.

         Άρθρο 3
   Ενίσχυση της συνεργασίας
   Τα συμβαλλόμενα μέρη καταβάλλουν κάθε δυνατή προσπάθεια, στο πλαίσιο της εφαρμοστέας νομοθεσίας τους, για να διευκολύνουν την ελεύθερη διακίνηση και διαμονή των ερευνητών που συμμετέχουν σε δραστηριότητες, οι οποίες καλύπτονται από την παρούσα συμφωνία, καθώς και τη διαμεθοριακή διακίνηση εμπορευμάτων που προορίζονται να χρησιμοποιηθούν στο πλαίσιο τέτοιων δραστηριοτήτων.
   Άρθρο 4
   Διαχείριση της συμφωνίας
   Μεικτή επιτροπή επιστημονικής και τεχνολογικής συνεργασίας Ευρωπαϊκής Ένωσης-Αλγερίας
   1.   Τον συντονισμό και τη διευκόλυνση των δραστηριοτήτων που αναλαμβάνονται βάσει της παρούσας συμφωνίας εξασφαλίζουν, εξ ονόματος της Αλγερίας, το Υπουργείο Ανωτάτης Εκπαίδευσης και Επιστημονικής Έρευνας και, εξ ονόματος της Ένωσης, η Ευρωπαϊκή Επιτροπή, ενεργώντας υπό την ιδιότητα των εκτελεστικών οργάνων των συμβαλλομένων μερών (εφεξής «τα εκτελεστικά όργανα»).
   2.   Τα εκτελεστικά όργανα συγκροτούν μεικτή επιτροπή καλούμενη «μεικτή επιτροπή επιστημονικής και τεχνολογικής συνεργασίας Ευρωπαϊκής Ένωσης-Αλγερίας» (εφεξής «η μεικτή επιτροπή»), με τα εξής καθήκοντα:

               α)

               διασφαλίζει, αξιολογεί και εξετάζει την εφαρμογή της παρούσας συμφωνίας και, ενδεχομένως, τροποποιεί τα παραρτήματα αυτής ή θεσπίζει νέα παραρτήματα ούτως ώστε να λαμβάνεται υπόψη η εξέλιξη της επιστημονικής πολιτικής των συμβαλλομένων μερών, υπό την προϋπόθεση της τήρησης των απαιτούμενων προς τούτο εσωτερικών διαδικασιών αμφότερων των συμβαλλομένων μερών·

               β)

               προσδιορίζει, σε ετήσια βάση, τα πεδία εκείνα στα οποία είναι σκόπιμο να αναπτυχθεί ή να βελτιωθεί η συνεργασία και εξετάζει όλα τα πιθανά μέτρα που μπορούν να ληφθούν για τον σκοπό αυτό·

               γ)

               εξετάζει, σε τακτική βάση, τις μελλοντικές κατευθύνσεις και προτεραιότητες της ερευνητικής πολιτικής και του ερευνητικού προγραμματισμού της Αλγερίας και της Ένωσης, καθώς και τις προοπτικές μελλοντικής συνεργασίας στο πλαίσιο της παρούσας συμφωνίας·

               δ)

               διατυπώνει συστάσεις προς τα συμβαλλόμενα μέρη σχετικά με την εφαρμογή της παρούσας συμφωνίας, ιδίως όσον αφορά τον προσδιορισμό και την πρόταση προσθηκών στις δραστηριότητες συνεργασίας που προβλέπονται στο άρθρο 2 παράγραφος 2, καθώς και συγκεκριμένων μέτρων για τη βελτίωση της αμοιβαίας πρόσβασης που προβλέπεται στο άρθρο 1 παράγραφος 2·

               ε)

               με την επιφύλαξη των οικείων διαδικασιών έγκρισης εκάστου συμβαλλόμενου μέρους, εισάγει τεχνικές τροποποιήσεις στην παρούσα συμφωνία, εφόσον χρειάζεται.

         3.   Η μεικτή επιτροπή η οποία απαρτίζεται από εκπροσώπους των εκτελεστικών οργάνων, εγκρίνει τον εσωτερικό της κανονισμό.
   4.   Η μεικτή επιτροπή συνέρχεται τουλάχιστον μία φορά ετησίως, εκ περιτροπής στην Ένωση και στην Αλγερία. Έκτακτες συνεδριάσεις πραγματοποιούνται κάθε φορά που κρίνεται απαραίτητο και κατόπιν συμφωνίας των συμβαλλομένων μερών. Τα συμπεράσματα και οι συστάσεις της μεικτής επιτροπής διαβιβάζονται προς ενημέρωση στην επιτροπή σύνδεσης της ευρωμεσογειακής συμφωνίας μεταξύ της Ευρωπαϊκής Ένωσης και της Λαϊκής Δημοκρατίας της Αλγερίας.
   Άρθρο 5
   Χρηματοδότηση
   Η χρηματοδοτική συμμετοχή των συμβαλλομένων μερών στις ερευνητικές δραστηριότητες που διέπονται από την παρούσα συμφωνία καθορίζεται σύμφωνα με τους όρους του παραρτήματος Ι και υπόκειται στις νομοθετικές και κανονιστικές διατάξεις, τις πολιτικές και τους όρους υλοποίησης των προγραμμάτων που ισχύουν στην επικράτεια εκάστου των συμβαλλομένων μερών.
   Σε περίπτωση που ένα συμβαλλόμενο μέρος χορηγήσει χρηματοδοτική στήριξη σε συμμετέχοντες προερχόμενους από το έτερο συμβαλλόμενο μέρος σε σχέση με έμμεσες δραστηριότητες συνεργασίας, οι επιχορηγήσεις και οι χρηματοδοτικές ή άλλες συνεισφορές που χορηγούνται στο πλαίσιο των υπόψη δραστηριοτήτων από το ένα συμβαλλόμενο μέρος στους προερχόμενους από το έτερο συμβαλλόμενο μέρος συμμετέχοντες απαλλάσσονται φόρων και δασμών σύμφωνα με τις σχετικές νομοθετικές και κανονιστικές διατάξεις που ισχύουν στην επικράτεια εκάστου συμβαλλόμενου μέρους κατά τον χρόνο χορήγησης αυτών των επιχορηγήσεων και των χρηματοδοτικών ή άλλων συνεισφορών.
   Άρθρο 6
   Διάδοση και χρήση των αποτελεσμάτων και των πληροφοριών
   Η διάδοση και η χρήση των παραγόμενων ή/και ανταλλασσόμενων αποτελεσμάτων και πληροφοριών, η διαχείριση, η κατανομή και η άσκηση των δικαιωμάτων διανοητικής ιδιοκτησίας που απορρέουν από ερευνητικές δραστηριότητες διεξαγόμενες δυνάμει της παρούσας συμφωνίας υπόκεινται στις προϋποθέσεις του παραρτήματος ΙΙ.
   Άρθρο 7
   Τελικές διατάξεις
   1.   Τα παραρτήματα Ι και ΙΙ αποτελούν αναπόσπαστο μέρος της παρούσας συμφωνίας. Όλα τα ζητήματα και οι διαφορές που σχετίζονται με την ερμηνεία ή την εφαρμογή των διατάξεων της παρούσας συμφωνίας επιλύονται με κοινή συμφωνία των συμβαλλομένων μερών.
   2.   Η παρούσα συμφωνία τίθεται σε ισχύ την ημερομηνία κατά την οποία αμφότερα τα συμβαλλόμενα μέρη έχουν κοινοποιήσει την ολοκλήρωση των αναγκαίων για τη σύναψη της συμφωνίας εσωτερικών τους διαδικασιών. Εν αναμονή της ολοκλήρωσης των αναγκαίων για τη σύναψη της συμφωνίας εσωτερικών τους διαδικασιών, τα συμβαλλόμενα μέρη εφαρμόζουν προσωρινά την παρούσα συμφωνία από την ημερομηνία της υπογραφής της. Εάν ένα εκ των συμβαλλομένων μερών κοινοποιήσει στο έτερο συμβαλλόμενο μέρος πρόθεση μη σύναψης της συμφωνίας, διά της παρούσης συμφωνείται από κοινού ότι τα έργα και οι δραστηριότητες που έχουν αναληφθεί δυνάμει της προσωρινής εφαρμογής της συμφωνίας και βρίσκονται σε εξέλιξη κατά τον χρόνο της προαναφερόμενης κοινοποίησης συνεχίζονται έως ότου ολοκληρωθούν σύμφωνα με τους όρους που καθορίζονται στην παρούσα συμφωνία.
   3.   Οιοδήποτε εκ των συμβαλλομένων μερών δύναται, ανά πάσα στιγμή, να προβεί σε καταγγελία της παρούσας συμφωνίας, κατόπιν σχετικής προειδοποίησης έξι μηνών. Τα έργα και οι δραστηριότητες που βρίσκονται σε εξέλιξη κατά τον χρόνο καταγγελίας της παρούσας συμφωνίας συνεχίζονται έως ότου ολοκληρωθούν σύμφωνα με τους όρους που καθορίζονται στην παρούσα συμφωνία.
   4.   Η παρούσα συμφωνία παραμένει σε ισχύ έως ότου ένα εκ των συμβαλλομένων μερών κοινοποιήσει στο έτερο συμβαλλόμενο μέρος εγγράφως την πρόθεσή του να την καταγγείλει. Στην περίπτωση αυτή, η συμφωνία παύει να ισχύει έξι μήνες μετά την παραλαβή της εν λόγω κοινοποίησης.
   5.   Εάν ένα εκ των συμβαλλομένων μερών αποφασίσει να προβεί σε τροποποίηση των οικείων ερευνητικών προγραμμάτων και έργων που προβλέπονται στην παράγραφο 1 του άρθρου 1, το εκτελεστικό όργανο του εν λόγω συμβαλλόμενου μέρους κοινοποιεί στο εκτελεστικό όργανο του έτερου συμβαλλόμενου μέρους το ακριβές περιεχόμενο των υπόψη τροποποιήσεων. Κατά παρέκκλιση των διατάξεων της παραγράφου 3 του παρόντος άρθρου, είναι δυνατή η καταγγελία της παρούσας συμφωνίας υπό αμοιβαίως συμφωνούμενους όρους, σε περίπτωση που ένα εκ των συμβαλλομένων μερών κοινοποιήσει στο έτερο συμβαλλόμενο μέρος, εντός ενός μηνός από την έγκριση των προβλεπόμενων στο παρόν εδάφιο τροποποιήσεων, πρόθεση καταγγελίας της παρούσας συμφωνίας.
   6.   Η παρούσα συμφωνία εφαρμόζεται αφενός στα εδάφη στα οποία εφαρμόζονται η Συνθήκη για την Ευρωπαϊκή Ένωση και η Συνθήκη για τη λειτουργία της Ευρωπαϊκής Ένωσης, υπό τους όρους που καθορίζονται στις Συνθήκες αυτές, και αφετέρου, στο έδαφος της Λαϊκής Δημοκρατίας της Αλγερίας. Η διάταξη αυτή δεν αποκλείει τη διεξαγωγή δραστηριοτήτων συνεργασίας στην ανοικτή θάλασσα, στο διάστημα ή στο έδαφος τρίτων χωρών, σύμφωνα με το διεθνές δίκαιο.

      ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογράφοντες, δεόντως εξουσιοδοτημένοι προς τούτο από την Ευρωπαϊκή Ένωση και από την κυβέρνηση της Λαϊκής Δημοκρατίας της Αλγερίας αντιστοίχως, υπέγραψαν την παρούσα συμφωνία.
      ΕΓΙΝΕ σε δύο αντίτυπα στο Αλγέρι, στις δεκαεννέα Μαρτίου δύο χιλιάδες δώδεκα, στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, λετονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική, φινλανδική και αραβική γλώσσα, όλα δε τα κείμενα είναι εξίσου αυθεντικά.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l’Union européenne
         Per l’Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         За правителството на Алжирската демократична народна република
         Por el Gobierno de la República Argelina Democrática y Popular
         Za vládu Alžírské demokratické a lidové republiky
         For regeringen for Den Demokratiske Folkerepublik Algeriet
         Für die Regierung der Demokratischen Volksrepublik Algerien
         Alžeeria Demokraatliku Rahvavabariigi valitsusele
         Για την κυβέρνηση της Λαϊκής Δημοκρατίας της Αλγερίας
         For the Government of the People’s Democratic Republic of Algeria
         Pour le gouvernement de la République algérienne démocratique et populaire
         Per il governo della Repubblica algerina democratica e popolare
         Alžīrijas Tautas Demokrātiskās Republikas valdības vārdā –
         Alžyro Liaudies Demokratinės Respublikos Vyriausybės vardu
         Az Algériai Demokratikus és Népi Köztársaság kormánya részéről
         Għall-Gvern tar-Repubblika Demokratika Popolari tal-Alġerija
         Voor de regering van de Democratische Volksrepubliek Algerije
         W imieniu rządu Algierskiej Republiki Ludowo-Demokratycznej
         Pelo Governo da República Argelina Democrática e Popular
         Pentru Guvernul Republicii Algeriene Democratice și Populare
         Za vládu Alžírskej demokratickej ľudovej republiky
         Za Vlado Ljudske demokratične republike Alžirije
         Algerian demokraattisen kansantasavallan hallituksen puolesta
         För Demokratiska folkrepubliken Algeriets regering

   ΠΑΡΑΡΤΗΜΑ Ι

      Όροι και προϋποθέσεις συμμετοχής νομικών οντοτήτων των κρατών μελών της Ευρωπαϊκής Ένωσης και της Αλγερίας

   Για τους σκοπούς της παρούσας συμφωνίας, ως «νομική οντότητα» νοείται κάθε φυσικό πρόσωπο ή κάθε νομικό πρόσωπο το οποίο έχει συσταθεί σύμφωνα με το εθνικό δίκαιο του τόπου εγκατάστασής του ή σύμφωνα με το ενωσιακό ή το διεθνές δίκαιο, διαθέτει νομική προσωπικότητα και έχει την ικανότητα, ιδίω ονόματι, να είναι υποκείμενο δικαιωμάτων και υποχρεώσεων οιασδήποτε φύσεως.
   I.   Όροι και προϋποθέσεις συμμετοχής νομικών οντοτήτων της Αλγερίας σε έμμεσες δράσεις του προγράμματος πλαισίου

               1.

               Η συμμετοχή νομικών οντοτήτων εγκατεστημένων στην Αλγερία σε έμμεσες δράσεις του προγράμματος πλαισίου υπόκειται στους κανόνες που έχουν καθορίσει το Ευρωπαϊκό Κοινοβούλιο και το Συμβούλιο σύμφωνα με το άρθρο 183 της Συνθήκης για την λειτουργία της Ευρωπαϊκής Ένωσης.

               2.

               Η Ένωση δύναται να χρηματοδοτεί εγκατεστημένες στην Αλγερία νομικές οντότητες οι οποίες συμμετέχουν σε έμμεσες δράσεις που προβλέπονται στην παράγραφο 1, υπό τους όρους και τις προϋποθέσεις που καθορίζονται στην απόφαση που εξέδωσαν το Ευρωπαϊκό Κοινοβούλιο και το Συμβούλιο βάσει του άρθρου 183 της Συνθήκης για την λειτουργία της Ευρωπαϊκής Ένωσης, στον δημοσιονομικό κανονισμό της Ένωσης και σε οιαδήποτε άλλη εφαρμοστέα διάταξη της ενωσιακής νομοθεσίας.

               3.

               Η διενέργεια λογιστικών και άλλων ελέγχων εκ μέρους ή κατ’ εξουσιοδότηση της Ευρωπαϊκής Επιτροπής ή του Ευρωπαϊκού Ελεγκτικού Συνεδρίου πρέπει να προβλέπεται είτε στη σύμβαση επιχορήγησης είτε στη σύμβαση που συνάπτεται μεταξύ της Ένωσης και νομικής οντότητας εγκατεστημένης στην Αλγερία για την εκτέλεση έμμεσης δράσης, είτε τέλος στην απόφαση χορήγησης της επιχορήγησης που εκδίδει η Ένωση.

         Με πνεύμα συνεργασίας και προς το αμοιβαίο συμφέρον, οι αρμόδιες αρχές της Αλγερίας παρέχουν κάθε εύλογη και δυνατή βοήθεια που κρίνεται αναγκαία ή χρήσιμη υπό τις εκάστοτε περιστάσεις για τη διενέργεια αυτών των λογιστικών και λοιπών ελέγχων και των σχετικών ενεργειών ανάκτησης.
   II.   Όροι και προϋποθέσεις συμμετοχής νομικών οντοτήτων εγκατεστημένων στα κράτη μέλη της Ευρωπαϊκής Ένωσης σε ερευνητικά προγράμματα και έργα της Αλγερίας

               1.

               Οιαδήποτε νομική οντότητα εγκατεστημένη στην Ένωση, η οποία έχει συσταθεί σύμφωνα με το εθνικό δίκαιο κράτους μέλους της Ευρωπαϊκής Ένωσης ή σύμφωνα με το ενωσιακό δίκαιο, δύναται να συμμετέχει σε έργα ή προγράμματα έρευνας και ανάπτυξης της Αλγερίας από κοινού με αλγερινές νομικές οντότητες.

               2.

               Τα δικαιώματα και οι υποχρεώσεις των εγκατεστημένων στην Ένωση νομικών οντοτήτων που συμμετέχουν σε ερευνητικά έργα της Αλγερίας υπαγόμενα σε προγράμματα έρευνας και ανάπτυξης, καθώς και οι όροι και οι προϋποθέσεις υποβολής και αξιολόγησης προτάσεων, και κατακύρωσης και σύναψης συμβάσεων ανάθεσης τέτοιων έργων, υπόκεινται στις νομοθετικές και κανονιστικές διατάξεις και στις κυβερνητικές οδηγίες της Αλγερίας που διέπουν την εκτέλεση προγραμμάτων έρευνας και ανάπτυξης, όπως αυτές εφαρμόζονται για τις νομικές οντότητες της Αλγερίας και υπό συνθήκες ισότιμης μεταχείρισης, λαμβανομένης υπόψη της φύσεως της συνεργασίας μεταξύ της Αλγερίας και της Ένωσης στον συγκεκριμένο τομέα.

         Η χρηματοδότηση νομικών οντοτήτων εγκατεστημένων στην Ένωση, που συμμετέχουν σε ερευνητικά έργα της Αλγερίας στο πλαίσιο προγραμμάτων έρευνας και ανάπτυξης, υπόκειται στις νομοθετικές και κανονιστικές διατάξεις και στις κυβερνητικές οδηγίες της Αλγερίας που διέπουν την εκτέλεση των εν λόγω προγραμμάτων, όπως αυτές εφαρμόζονται για τις μη αλγερινές νομικές οντότητες.
   ΙΙΙ.   Πληροφόρηση σχετικά με τις δυνατότητες συμμετοχής
   Η Αλγερία και η Ευρωπαϊκή Επιτροπή κοινοποιούν τακτικά στις νομικές οντότητες που είναι εγκατεστημένες στα δύο συμβαλλόμενα μέρη πληροφορίες σχετικά με τα τρέχοντα προγράμματα και τις δυνατότητες συμμετοχής.
   ΠΑΡΑΡΤΗΜΑ ΙΙ

      ΑΡΧΕΣ ΚΑΤΑΝΟΜΗΣ ΤΩΝ ΔΙΚΑΙΩΜΑΤΩΝ ΔΙΑΝΟΗΤΙΚΗΣ ΙΔΙΟΚΤΗΣΙΑΣ

   Ι.   Πεδίο εφαρμογής

   Για τους σκοπούς της παρούσας συμφωνίας, ο όρος «διανοητική ιδιοκτησία» έχει την έννοια που ορίζεται στο άρθρο 2 της σύμβασης της Στοκχόλμης, της 14ης Ιουλίου 1967, για την ίδρυση του Παγκόσμιου Οργανισμού Πνευματικής Ιδιοκτησίας.
   Για τους σκοπούς της παρούσας συμφωνίας, ως «γνώσεις» νοούνται τα αποτελέσματα, συμπεριλαμβανομένων των πληροφοριών, ανεξαρτήτως εάν είναι δυνατόν ή όχι να τύχουν προστασίας, καθώς και τα δικαιώματα δημιουργού ή τα δικαιώματα που αντλούνται από τις εν λόγω πληροφορίες, τα οποία απορρέουν κατόπιν αίτησης ή χορήγησης διπλωμάτων ευρεσιτεχνίας, σχεδίων, δικαιωμάτων επί φυτικής ποικιλίας, συμπληρωματικών πιστοποιητικών προστασίας ή άλλων συναφών μορφών προστασίας.
   II.   Δικαιώματα διανοητικής ιδιοκτησίας των νομικών οντοτήτων των συμβαλλομένων μερών που συμμετέχουν σε έμμεσες δραστηριότητες συνεργασίας

               1.

               Έκαστο συμβαλλόμενο μέρος διασφαλίζει ότι τα δικαιώματα διανοητικής ιδιοκτησίας και οι σχετικές υποχρεώσεις των νομικών οντοτήτων που είναι εγκατεστημένες στην επικράτεια του άλλου συμβαλλόμενου μέρους και συμμετέχουν σε έμμεσες δραστηριότητες συνεργασίας οι οποίες υλοποιούνται βάσει της παρούσας συμφωνίας, καθώς και τα συναφή δικαιώματα και υποχρεώσεις που απορρέουν από αυτή τη συμμετοχή, συνάδουν με τις σχετικές νομοθετικές και κανονιστικές διατάξεις και διεθνείς συμβάσεις, που εφαρμόζονται στα συμβαλλόμενα μέρη, συμπεριλαμβανομένων της συμφωνίας για τα δικαιώματα διανοητικής ιδιοκτησίας στον τομέα του εμπορίου, του παραρτήματος 1Γ της συμφωνίας του Μαρακές για την ίδρυση του Παγκοσμίου Οργανισμού Εμπορίου, της Πράξης των Παρισίων της 24ης Ιουλίου 1971 της σύμβασης της Βέρνης για την προστασία των λογοτεχνικών και καλλιτεχνικών έργων και της Πράξης της Στοκχόλμης της 14ης Ιουλίου 1967 της σύμβασης των Παρισίων για την προστασία της βιομηχανικής ιδιοκτησίας.

               2.

               Έκαστο συμβαλλόμενο μέρος διασφαλίζει στους συμμετέχοντες σε έμμεσες δραστηριότητες συνεργασίας που προέρχονται από το έτερο συμβαλλόμενο μέρος την ίδια μεταχείριση, ως προς τη διανοητική ιδιοκτησία, με εκείνη που επιφυλάσσει στους εξ αυτού προερχόμενους συμμετέχοντες, σύμφωνα με τους κανόνες συμμετοχής του εκάστοτε ερευνητικού προγράμματος ή έργου, ή τους οικείους νόμους και κανονισμούς.

         III.   Δικαιώματα διανοητικής ιδιοκτησίας των συμβαλλομένων μερών

               1.

               Εκτός εάν τα συμβαλλόμενα μέρη έχουν συμφωνήσει άλλως, οι ακόλουθοι κανόνες έχουν εφαρμογή για γνώση παραγόμενη από τα συμβαλλόμενα μέρη στο πλαίσιο δραστηριοτήτων οι οποίες διεξάγονται βάσει του άρθρου 2 της παρούσας συμφωνίας:

                           α)

                           οι εν λόγω γνώσεις ανήκουν στο συμβαλλόμενο μέρος που τις παράγει. Σε περίπτωση που δεν είναι δυνατόν να προσδιορισθεί με βεβαιότητα η συνεισφορά εκάστου των συμβαλλομένων μερών στις εργασίες, οι γνώσεις αυτές τους ανήκουν κατά συγκυριότητα·

                           β)

                           το συμβαλλόμενο μέρος που έχει την κυριότητα της γνώσης παραχωρεί στο έτερο συμβαλλόμενο μέρος δικαιώματα πρόσβασης σε αυτήν, για τις ανάγκες εκτέλεσης των δραστηριοτήτων του άρθρου 2 της παρούσας συμφωνίας. Τα δικαιώματα πρόσβασης στη γνώση παραχωρούνται ατελώς.

               2.

               Εκτός αν άλλως συμφωνηθεί μεταξύ των συμβαλλομένων μερών, στις επιστημονικές συγγραφικές εργασίες των συμβαλλομένων μερών έχουν εφαρμογή οι ακόλουθοι κανόνες:

                           α)

                           σε περίπτωση κατά την οποία ένα συμβαλλόμενο μέρος, μέσω περιοδικών, άρθρων, εκθέσεων, βιβλίων, βιντεοεγγραφών και λογισμικού, δημοσιεύσει επιστημονικά και τεχνικά δεδομένα, πληροφορίες και αποτελέσματα που έχουν προκύψει και σχετίζονται με δραστηριότητες διεξαγόμενες βάσει της παρούσας συμφωνίας, στο έτερο συμβαλλόμενο μέρος παραχωρείται ατελώς μια παγκόσμια, μη αποκλειστική και αμετάκλητη άδεια μετάφρασης, αναπαραγωγής, προσαρμογής, μετάδοσης και δημόσιας διανομής των εν λόγω εργασιών·

                           β)

                           όλα τα αντίτυπα των προστατευόμενων με δικαιώματα δημιουργού δεδομένων και πληροφοριών, τα οποία έχουν παραχθεί και προορίζονται για δημόσια διανομή υπό τους όρους της παρούσας διάταξης, φέρουν τα ονόματα του δημιουργού ή των δημιουργών του έργου, υπό την επιφύλαξη της ρητής άρνησης των τελευταίων να κατονομασθούν. Κάθε αντίτυπο φέρει επίσης ευδιάκριτη μνεία της κοινής υποστήριξης των συμβαλλομένων μερών.

               3.

               Εκτός εάν τα συμβαλλόμενα μέρη έχουν συμφωνήσει άλλως, εφαρμόζονται οι ακόλουθοι κανόνες σε ό,τι αφορά εμπιστευτικές πληροφορίες των συμβαλλομένων μερών:

                           α)

                           όταν γνωστοποιεί στο έτερο συμβαλλόμενο μέρος πληροφορίες σχετικές με δραστηριότητες διεξαγόμενες δυνάμει της παρούσας συμφωνίας, έκαστο συμβαλλόμενο μέρος επισημαίνει τις πληροφορίες που επιθυμεί να παραμείνουν ακοινοποίητες, χρησιμοποιώντας κατάλληλα διακριτικά σήματα ή ενδείξεις του εμπιστευτικού χαρακτήρα των πληροφοριών·

                           β)

                           για τους συγκεκριμένους σκοπούς της εφαρμογής της παρούσας συμφωνίας, το συμβαλλόμενο μέρος που λαμβάνει ακοινολόγητες πληροφορίες μπορεί να τις γνωστοποιεί, με δική του ευθύνη, σε οργανισμούς ή άτομα υπό τη δικαιοδοσία του·

                           γ)

                           με την προγενέστερη έγγραφη συγκατάθεση του συμβαλλόμενου μέρους που παρέχει ακοινολόγητες πληροφορίες, το συμβαλλόμενο μέρος που λαμβάνει αυτές τις πληροφορίες μπορεί να τις διαδίδει ευρύτερα από ό,τι του επιτρέπεται στο στοιχείο β). Τα συμβαλλόμενα μέρη συνεργάζονται για τον καθορισμό των διαδικασιών αίτησης και χορήγησης της προγενέστερης έγγραφης συγκατάθεσης για ευρύτερη διάδοση, και κάθε συμβαλλόμενο μέρος παραχωρεί τέτοια άδεια στον βαθμό που το επιτρέπουν η εσωτερική του πολιτική και οι οικείες νομοθετικές και κανονιστικές του διατάξεις·

                           δ)

                           οι μη τεκμηριωμένες ακοινολόγητες ή άλλες εμπιστευτικές πληροφορίες οι οποίες παρέχονται στα πλαίσια σεμιναρίων και άλλων συνεδριάσεων μεταξύ εκπροσώπων των συμβαλλομένων μερών που διοργανώνονται δυνάμει της παρούσας συμφωνίας, ή οι πληροφορίες που προκύπτουν από την απόσπαση προσωπικού, τη χρήση εγκαταστάσεων ή την εκτέλεση έμμεσων δράσεων συνεργασίας, παραμένουν εμπιστευτικές εφόσον οι παραλήπτες αυτών των ακοινολόγητων ή άλλων εμπιστευτικών ή προνομιακών πληροφοριών έχουν λάβει γνώση του εμπιστευτικού χαρακτήρα των γνωστοποιούμενων πληροφοριών κατά τον χρόνο γνωστοποίησής τους, σύμφωνα με το στοιχείο α)·

                           ε)

                           έκαστο συμβαλλόμενο μέρος διασφαλίζει ότι οι ακοινολόγητες πληροφορίες τις οποίες λαμβάνει βάσει των στοιχείων α) και δ) τυγχάνουν της προστασίας που προβλέπει η παρούσα συμφωνία. Εάν ένα εκ των συμβαλλομένων μερών διαπιστώσει ότι αδυνατεί ή ότι λογικώς θα είναι αδύνατο να τηρήσει τις διατάξεις περί μη διάδοσης πληροφοριών των στοιχείων α) και δ), ενημερώνει αμέσως το έτερο συμβαλλόμενο μέρος. Τα συμβαλλόμενα μέρη συνέρχονται πάραυτα σε διαβουλεύσεις ώστε να καθορίσουν κατάλληλη πορεία δράσης.


title: 2005/9/ΕΚ: Απόφαση της Επιτροπής, της 29ης Δεκεμβρίου 2004, όσον αφορά την κοινή θέση της Κοινότητας σχετικά με την απόφαση της μεικτής επιτροπής γεωργίας για την τροποποίηση του προσαρτήματος 1 στοιχείο Β σημείο 9 του παραρτήματος 7 της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων

text:
               6.1.2005

               EL

               Επίσημη Εφημερίδα της Ευρωπαϊκής Ένωσης

               L 4/12

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 29ης Δεκεμβρίου 2004
   όσον αφορά την κοινή θέση της Κοινότητας σχετικά με την απόφαση της μεικτής επιτροπής γεωργίας για την τροποποίηση του προσαρτήματος 1 στοιχείο Β σημείο 9 του παραρτήματος 7 της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων
   (2005/9/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την απόφαση 2002/309/ΕΚ, Ευρατόμ του Συμβουλίου και της Επιτροπής, της 4ης Απριλίου 2002, σχετικά με τη συμφωνία επιστημονικής και τεχνολογικής συνεργασίας για τη σύναψη επτά συμφωνιών με την Ελβετική Συνομοσπονδία (1), και ειδικότερα αυτή που αφορά τις συναλλαγές γεωργικών προϊόντων (2), και ιδίως το άρθρο 5 παράγραφος 2 τέταρτη περίπτωση,
   Εκτιμώντας τα ακόλουθα:

               (1)

               Η συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων (εφεξής «γεωργική συμφωνία») άρχισε να ισχύει την 1η Ιουνίου 2002.

               (2)

               Με το άρθρο 6 της γεωργικής συμφωνίας συνιστάται μεικτή επιτροπή γεωργίας, επιφορτισμένη με τη διαχείριση της συμφωνίας και την καλή εκτέλεσή της.

               (3)

               Σύμφωνα με το άρθρο 6 παράγραφοι 4 και 7 της γεωργικής συμφωνίας, η μεικτή επιτροπή γεωργίας (εφεξής «μεικτή επιτροπή») ενέκρινε στις 21 Οκτωβρίου 2003 τον εσωτερικό της κανονισμό (3) και συγκρότησε τις ομάδες εργασίας που είναι αναγκαίες για τη διαχείριση των παραρτημάτων της γεωργικής συμφωνίας (4). Η ομάδα εργασίας «αμπελοοινικά προϊόντα» συνεδρίασε προκειμένου να εξετάσει θέματα που αφορούν το παράρτημα 7 και τη θέση σε εφαρμογή του, σύμφωνα με το άρθρο 27 παράγραφος 1 του παραρτήματος 7 της συμφωνίας, καθώς και να διατυπώσει προτάσεις, για να υποβληθούν στη μεικτή επιτροπή, με σκοπό την προσαρμογή των προσαρτημάτων του παραρτήματος 7, σύμφωνα με το άρθρο 27 παράγραφος 2 του παραρτήματος 7 της συμφωνίας. Το άρθρο 11 της συμφωνίας προβλέπει ότι η μεικτή επιτροπή μπορεί να αποφασίσει την τροποποίηση των παραρτημάτων 1 και 2 και των προσαρτημάτων των λοιπών παραρτημάτων της συμφωνίας.

               (4)

               Η Κοινότητα πρέπει να εγκρίνει τη θέση που θα καθοριστεί από την Επιτροπή στο πλαίσιο της μεικτής επιτροπής όσον αφορά τις τροποποιήσεις των προσαρτημάτων.

               (5)

               Η Επιτροπή είναι αρμόδια να καθορίσει την κοινή θέση όσον αφορά την προσαρμογή των προσαρτημάτων του παραρτήματος 7.

               (6)

               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχείρισης των οίνων,

         ΑΠΟΦΑΣΙΖΕΙ:
   Άρθρο 1
   Η θέση της Κοινότητας που θα καθοριστεί από την Επιτροπή στο πλαίσιο της μεικτής επιτροπής γεωργίας, που έχει συσταθεί βάσει του άρθρου 6 της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων, βασίζεται στο σχέδιο απόφασης της μεικτής επιτροπής γεωργίας, το οποίο παρατίθεται στο παράρτημα της παρούσας απόφασης.
   Άρθρο 2
   Ο επικεφαλής της κοινοτικής αντιπροσωπείας στη μεικτή επιτροπή γεωργίας εξουσιοδοτείται να εγκρίνει την απόφαση εξ ονόματος της Κοινότητας. Για τα θέματα της αρμοδιότητας της Γενικής Διεύθυνσης Γεωργίας, η εν λόγω εξουσιοδότηση ισχύει για τον προϊστάμενο διοικητικής μονάδας που έχει την ευθύνη για τις διμερείς σχέσεις με την Ελβετία.

      Βρυξέλλες, 29 Δεκεμβρίου 2004.

            Για την Επιτροπή

         Mariann FISCHER BOEL

            Μέλος της Επιτροπής

      (1)  ΕΕ L 114 της 30.4.2002, σ. 1.

      (2)  ΕΕ L 114 της 30.4.2002, σ. 132· συμφωνία όπως τροποποιήθηκε τελευταία από την απόφαση αριθ. 1/2004 (ΕΕ L 160 της 30.4.2004, σ. 116· διορθωτικό στην ΕΕ L 212 της 12.6.2004, σ. 72).

      (3)  Κοινή θέση που εγκρίθηκε από το Συμβούλιο στις 21 Ιουλίου 2003· απόφαση αριθ. 1/2003 της μεικτής επιτροπής, της 21ης Οκτωβρίου 2003, για την έγκριση του εσωτερικού κανονισμού της (ΕΕ L 303 της 21.11.2003, σ. 24).

      (4)  Κοινή θέση που εγκρίθηκε από το Συμβούλιο στις 21 Ιουλίου 2003· απόφαση αριθ. 2/2003 της μεικτής επιτροπής, της 21ης Οκτωβρίου 2003, για τη σύσταση των ομάδων εργασίας και την έγκριση των εντολών των ομάδων αυτών (ΕΕ L 303 της 21.11.2003, σ. 27).

      ΠΑΡΑΡΤΗΜΑ

         Πρόταση
         ΑΠΟΦΑΣΗΣ αριθ. … ΤΗΣ ΜΕΙΚΤΗΣ ΕΠΙΤΡΟΠΗΣ ΓΕΩΡΓΙΑΣ ΠΟΥ ΕΧΕΙ ΣΥΣΤΑΘΕΙ ΜΕ ΤΗ ΣΥΜΦΩΝΙΑ ΜΕΤΑΞΥ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΚΑΙ ΤΗΣ ΕΛΒΕΤΙΚΗΣ ΣΥΝΟΜΟΣΠΟΝΔΙΑΣ ΣΧΕΤΙΚΑ ΜΕ ΤΙΣ ΣΥΝΑΛΛΑΓΕΣ ΓΕΩΡΓΙΚΩΝ ΠΡΟΪΟΝΤΩΝ
         της …
         όσον αφορά το προσάρτημα 1 στοιχείο Β σημείο 9 του παραρτήματος 7
         (…/…/…)
         Η ΜΕΙΚΤΗ ΕΠΙΤΡΟΠΗ,
         Έχοντας υπόψη τη συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων, και ιδίως το άρθρο 11,
         Εκτιμώντας τα ακόλουθα:

                     (1)

                     Η συμφωνία αυτή άρχισε να ισχύει την 1η Ιουνίου 2002.

                     (2)

                     Το παράρτημα 7 αποσκοπεί στη διευκόλυνση των συναλλαγών αμπελοοινικών προϊόντων μεταξύ των συμβαλλομένων μερών.

                     (3)

                     Δυνάμει του άρθρου 27 παράγραφος 1 του παραρτήματος 7, η ομάδα εργασίας εξετάζει κάθε θέμα που αφορά τη θέση σε εφαρμογή του παραρτήματος 7 και, δυνάμει του άρθρου 27 παράγραφος 2 του παραρτήματος 7, διατυπώνει κυρίως προτάσεις, τις οποίες υποβάλλει στην επιμέρους επιτροπή, με σκοπό την προσαρμογή και την ενημέρωση των προσαρτημάτων του παραρτήματος 7.

                     (4)

                     Στο προσάρτημα 1 στοιχείο Β σημείο 9 του παραρτήματος 7 παρατίθεται το συνοδευτικό έγγραφο για τους εισαγόμενους από την Ελβετία οίνους, σύμφωνα με τις διατάξεις που προβλέπονται στο προσάρτημα 1 στοιχείο Β σημείο 9 του αρχικού κειμένου της συμφωνίας,

               ΑΠΟΦΑΣΙΖΕΙ:
         Άρθρο 1
         Στο προσάρτημα 1 στοιχείο B του παραρτήματος 7, το σημείο 9 αντικαθίσταται από το κείμενο που επισυνάπτεται στην παρούσα απόφαση.
         Άρθρο 2
         Η παρούσα απόφαση εφαρμόζεται από την 1η Οκτωβρίου 2004.

            Βρυξέλλες, ….

                  Για τη μεικτή επιτροπή γεωργίας

                  Ο πρόεδρος

               Aldo LONGO

                  Ο επικεφαλής της ελβετικής αντιπροσωπείας

               … …

         ΠΡΟΣΑΡΤΗΜΑ


title: Απόφαση 2007/408/ΔΕ του Συμβουλίου, της 12ης Ιουνίου 2007 , σχετικά με την προσαρμογή των βασικών μισθών και επιδομάτων του προσωπικού της Ευρωπόλ

text:
               14.6.2007

               EL

               Επίσημη Εφημερίδα της Ευρωπαϊκής Ένωσης

               L 153/30

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 12ης Ιουνίου 2007
   σχετικά με την προσαρμογή των βασικών μισθών και επιδομάτων του προσωπικού της Ευρωπόλ
   (2007/408/ΔΕΥ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   την πράξη του Συμβουλίου, της 3ης Δεκεμβρίου 1998, για την έγκριση του κανονισμού υπηρεσιακής κατάστασης του προσωπικού της Ευρωπόλ (1) (εφεξής «κανονισμός υπηρεσιακής κατάστασης»), και ιδίως το άρθρο 44,
   την πρωτοβουλία της Δημοκρατίας της Φινλανδίας (2),
   τη γνώμη του Ευρωπαϊκού Κοινοβουλίου (3),
   την επανεξέταση των αποδοχών των υπαλλήλων της Ευρωπόλ από το διοικητικό συμβούλιο της Ευρωπόλ,
   Εκτιμώντας τα ακόλουθα:

               (1)

               Κατά την επανεξέταση των αποδοχών των υπαλλήλων της Ευρωπόλ, το διοικητικό συμβούλιο έλαβε υπόψη του τις αλλαγές του κόστους διαβίωσης στις Κάτω Χώρες, καθώς και τις αλλαγές των μισθών στις δημόσιες υπηρεσίες των κρατών μελών.

               (2)

               Η περίοδος επανεξέτασης από την 1η Ιουλίου 2005 έως τις 30 Ιουνίου 2006 δικαιολογεί αύξηση των αποδοχών κατά 1,5 % για την περίοδο από την 1η Ιουλίου 2006 έως τις 30 Ιουνίου 2007.

               (3)

               Εναπόκειται στο Συμβούλιο να προσαρμόσει, με ομόφωνη απόφαση, τους βασικούς μισθούς και τα επιδόματα των υπαλλήλων της Ευρωπόλ με βάση την επανεξέταση,

         ΑΠΟΦΑΣΙΖΕΙ:
   Άρθρο 1
   Ο κανονισμός υπηρεσιακής κατάστασης τροποποιείται ως εξής:
   Με ισχύ από την 1η Ιουλίου 2006:

               α)

               στο άρθρο 45 ο πίνακας των βασικών μηνιαίων μισθών αντικαθίσταται από τον ακόλουθο:

                           «1

                           2

                           3

                           4

                           5

                           6

                           7

                           8

                           9

                           10

                           11

                           1

                           15 136,93

                           2

                           13 592,32

                           3

                           9 329,29

                           9 570,24

                           9 811,20

                           10 070,70

                           10 330,19

                           10 602,01

                           10 872,61

                           11 158,08

                           11 445,37

                           11 748,12

                           12 047,75

                           4

                           8 124,50

                           8 340,75

                           8 553,91

                           8 779,42

                           9 004,93

                           9 242,78

                           9 477,56

                           9 727,80

                           9 978,00

                           10 240,60

                           10 503,18

                           5

                           6 694,23

                           6 870,30

                           7 043,29

                           7 228,65

                           7 414,01

                           7 611,71

                           7 806,32

                           8 013,30

                           8 217,19

                           8 433,42

                           8 649,68

                           6

                           5 736,61

                           5 887,94

                           6 039,33

                           6 199,97

                           6 357,50

                           6 524,33

                           6 691,14

                           6 867,23

                           7 043,29

                           7 228,65

                           7 414,01

                           7

                           4 782,03

                           4 908,69

                           5 032,25

                           5 165,09

                           5 297,91

                           5 436,94

                           5 575,94

                           5 724,23

                           5 869,42

                           6 023,88

                           6 178,34

                           8

                           4 065,35

                           4 173,47

                           4 278,49

                           4 392,80

                           4 503,99

                           4 621,40

                           4 738,78

                           4 865,45

                           4 989,01

                           5 121,84

                           5 251,57

                           9

                           3 583,44

                           3 679,19

                           3 774,98

                           3 873,80

                           3 972,67

                           4 077,70

                           4 182,73

                           4 293,94

                           4 402,10

                           4 519,46

                           4 633,76

                           10

                           3 107,71

                           3 191,13

                           3 271,43

                           3 357,91

                           3 441,34

                           3 534,01

                           3 626,68

                           3 722,44

                           3 815,11

                           3 917,07

                           4 015,92

                           11

                           3 011,95

                           3 092,27

                           3 169,48

                           3 252,90

                           3 336,29

                           3 425,88

                           3 512,39

                           3 605,06

                           3 697,74

                           3 796,61

                           3 892,33

                           12

                           2 391,04

                           2 455,87

                           2 517,65

                           2 582,55

                           2 647,42

                           2 718,46

                           2 789,52

                           2 863,66

                           2 934,70

                           3 011,95

                           3 089,17

                           13

                           2 054,29

                           2 109,90

                           2 162,42

                           2 221,12

                           2 276,73

                           2 338,50

                           2 397,20

                           2 462,06

                           2 523,87

                           2 591,82

                           2 656,68»

               β)

               στο άρθρο 59 παράγραφος 3, το ποσό των «1 004,36 EUR» αντικαθίσταται από το ποσό των «1 019,43 EUR»·

               γ)

               στο άρθρο 59 παράγραφος 3, το ποσό των «2 008,72 EUR» αντικαθίσταται από το ποσό των «2 038,85 EUR»·

               δ)

               στο άρθρο 60 παράγραφος 1, το ποσό των «267,84 EUR» αντικαθίσταται από το ποσό των «271,86 EUR»·

               ε)

               στο άρθρο 2 παράγραφος 1 του προσαρτήματος 5, το ποσό των «280,00 EUR» αντικαθίσταται από το ποσό των «284,20 EUR»·

               στ)

               στο άρθρο 3 παράγραφος 1 του προσαρτήματος 5, το ποσό των «12 174,06 EUR» αντικαθίσταται από το ποσό των «12 356,67 EUR»·

               ζ)

               στο άρθρο 3 παράγραφος 1 του προσαρτήματος 5, το ποσό των «2 739,17 EUR» αντικαθίσταται από το ποσό των «2 780,26 EUR»·

               η)

               στο άρθρο 3 παράγραφος 2 του προσαρτήματος 5, το ποσό των «16 434,98 EUR» αντικαθίσταται από το ποσό των «16 681,50 EUR»·

               θ)

               στο άρθρο 4 παράγραφος 1 του προσαρτήματος 5, το ποσό των «1 217,41 EUR» αντικαθίσταται από το ποσό των «1 235,67 EUR»·

               ι)

               στο άρθρο 4 παράγραφος 1 του προσαρτήματος 5, το ποσό των «913,07 EUR» αντικαθίσταται από το ποσό των «926,77 EUR»·

               ια)

               στο άρθρο 4 παράγραφος 1 του προσαρτήματος 5, το ποσό των «608,70 EUR» αντικαθίσταται από το ποσό των «617,83 EUR»·

               ιβ)

               στο άρθρο 4 παράγραφος 1 του προσαρτήματος 5, το ποσό των «486,96 EUR» αντικαθίσταται από το ποσό των «494,26 EUR»·

               ιγ)

               στο άρθρο 5 παράγραφος 3 του προσαρτήματος 5, το ποσό των «1 718,01 EUR» αντικαθίσταται από το ποσό των «1 743,78 EUR»·

               ιδ)

               στο άρθρο 5 παράγραφος 3 του προσαρτήματος 5, το ποσό των «2 290,68 EUR» αντικαθίσταται από το ποσό των «2 325,04 EUR»·

               ιε)

               στο άρθρο 5 παράγραφος 3 του προσαρτήματος 5, το ποσό των «2 863,34 EUR» αντικαθίσταται από το ποσό των «2 906,29 EUR».

         Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
   Άρθρο 3
   Η παρούσα απόφαση αρχίζει να ισχύει την επομένη της έκδοσή της.

      Λουξεμβούργο, 12 Ιουνίου 2007.

            Για το Συμβούλιο

            Ο Πρόεδρος

         W. SCHÄUBLE

      (1)  ΕΕ C 26 της 30.1.1999, σ. 23. Πράξη όπως τροποποιήθηκε τελευταία με την πράξη της 29ης Νοεμβρίου 2006 (ΕΕ L 8 της 13.1.2007, σ. 66).

      (2)  ΕΕ C 41 της 24.2.2007, σ. 3.

      (3)  Γνώμη η οποία διατυπώθηκε στις 11 Απριλίου 2007 (δεν έχει ακόμα δημοσιευθεί στην Επίσημη Εφημερίδα).


title: 2004/707/ΕΚ: Απόφαση του Ευρωπαϊκού Κοινοβουλίου της 21ης Απριλίου 2004 σχετικά με τη χορήγηση απαλλαγής στον διευθυντή της Ευρωπαϊκής Υπηρεσίας Ανασυγκρότησης, για το οικονομικό έτος 2002

text:
               21.4.2004

               EL

               Επίσημη Εφημερίδα της Ευρωπαϊκής Ένωσης

               L 330/1

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 21ης Απριλίου 2004
   σχετικά με τη χορήγηση απαλλαγής στον διευθυντή της Ευρωπαϊκής Υπηρεσίας Ανασυγκρότησης, για το οικονομικό έτος 2002
   (2004/707/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη την έκθεση του Ελεγκτικού Συνεδρίου σχετικά με τις οικονομικές καταστάσεις της Ευρωπαϊκής Υπηρεσίας Ανασυγκρότησης για το οικονομικό έτος 2002, συνοδευόμενη από τις απαντήσεις της Υπηρεσίας (1) (C5-0632/2003),
   έχοντας υπόψη τη σύσταση του Συμβουλίου της 9ης Μαρτίου 2004 (C5-0149/2004),
   έχοντας υπόψη τη συνθήκη ΕΚ, και κυρίως το άρθρο 276,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185 και τον κανονισμό (ΕΚ) αριθ. 1646/2003 του Συμβουλίου, της 18ης Ιουνίου 2003, που τροποποιεί τον κανονισμό (ΕΚ) αριθ. 2667/2000 σχετικά με την Ευρωπαϊκή Υπηρεσία Ανασυγκρότησης (3), και ιδίως το άρθρο 8,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τον δημοσιονομικό κανονισμό-πλαίσιο για τους οργανισμούς που αναφέρονται στο άρθρο 185 του κανονισμού (ΕΚ, Ευρατόμ) αριθ. 1605/2002 του Συμβουλίου για το δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,
   έχοντας υπόψη το άρθρο 93α και το παράρτημα V του εσωτερικού κανονισμού του,
   έχοντας υπόψη την έκθεση της επιτροπής ελέγχου του προϋπολογισμού και τη γνωμοδότηση της επιτροπής εξωτερικών υποθέσεων, δικαιωμάτων του ανθρώπου, κοινής ασφάλειας και αμυντικής πολιτικής (A5-0212/2004),

               1.

               χορηγεί απαλλαγή στον διευθυντή της Ευρωπαϊκής Υπηρεσίας Ανασυγκρότησης, όσον αφορά την εκτέλεση του προϋπολογισμού του για το οικονομικό έτος 2002·

               2.

               καταγράφει τις παρατηρήσεις του στο συνοδευτικό ψήφισμα·

               3.

               αναθέτει στον Πρόεδρό του να διαβιβάσει την παρούσα απόφαση και το συνοδευτικό ψήφισμα στον διευθυντή της Ευρωπαϊκής Υπηρεσίας Ανασυγκρότησης, στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Γενικός Γραμματέας

         Julian PRIESTLEY

            Ο Πρόεδρος

         Pat COX

      (1)  ΕΕ C 319 της 30.12.2003, σ. 1.

      (2)  ΕΕ L 248 της 16.9.2002, σ. 1.

      (3)  ΕΕ L 245 της 29.9.2003, σ. 16.

      (4)  ΕΕ L 357 της 31.12.2002, σ. 72.
    ---documentbreak---

               21.4.2004

               EL

               Επίσημη Εφημερίδα της Ευρωπαϊκής Ένωσης

               L 330/2

         ΨΉΦΙΣΜΑ
   του Ευρωπαϊκού Κοινοβουλίου το οποίο περιέχει τις παρατηρήσεις που συνοδεύουν την απόφαση για τη χορήγηση απαλλαγής στον διευθυντή της Ευρωπαϊκής Υπηρεσίας Ανασυγκρότησης σχετικά με την εκτέλεση του προϋπολογισμού της για το οικονομικό έτος 2002
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη την έκθεση του Ελεγκτικού Συνεδρίου σχετικά με τις οικονομικές καταστάσεις της Ευρωπαϊκής Υπηρεσίας Ανασυγκρότησης για το οικονομικό έτος 2002, συνοδευόμενη από τις απαντήσεις της Υπηρεσίας (1) (C5-0632/2003),
   έχοντας υπόψη τη σύσταση του Συμβουλίου της 9ης Μαρτίου 2004 (C5-0149/2004),
   έχοντας υπόψη τη συνθήκη ΕΚ, και κυρίως το άρθρο 276,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185 και τον κανονισμό (ΕΚ) αριθ. 1646/2003 του Συμβουλίου, της 18ης Ιουνίου 2003, που τροποποιεί τον κανονισμό (ΕΚ) αριθ. 2667/2000 σχετικά με την Ευρωπαϊκή Υπηρεσία Ανασυγκρότησης (3), και ιδίως το άρθρο 8,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τον δημοσιονομικό κανονισμό-πλαίσιο για τους οργανισμούς που αναφέρονται στο άρθρο 185 του κανονισμού (ΕΚ, Ευρατόμ) αριθ. 1605/2002 του Συμβουλίου για τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,
   έχοντας υπόψη το άρθρο 93α και το παράρτημα V του εσωτερικού κανονισμού του,
   έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Εξωτερικών Υποθέσεων, Δικαιωμάτων του Ανθρώπου, Κοινής Ασφάλειας και Αμυντικής Πολιτικής (A5-0212/2004),

               Α.

               έχοντας υπόψη ότι το Ελεγκτικό Συνέδριο δήλωσε στην προαναφερθείσα έκθεσή του ότι αποκόμισε εύλογη βεβαιότητα ότι οι λογαριασμοί για το οικονομικό έτος που έληξε στις 31 Δεκεμβρίου 2002 είναι αξιόπιστοι και ότι οι κυριότερες συναλλαγές είναι, συνολικά, νόμιμες και κανονικές·

               Β.

               λαμβάνοντας υπόψη ότι στις 8 Απριλίου 2003 το Κοινοβούλιο χορήγησε απαλλαγή (5) στον διευθυντή της Υπηρεσίας σχετικά με την εκτέλεση του προϋπολογισμού της για το οικονομικό έτος 2001, βάσει της έκθεσης του Ελεγκτικού Συνεδρίου, και ότι με την ευκαιρία αυτή το Κοινοβούλιο στο ψήφισμά του μεταξύ άλλων:

                           —

                           επέμενε ότι η Υπηρεσία, σύμφωνα με προηγούμενες παρατηρήσεις του Ελεγκτικού Συνεδρίου για τις οικονομικές καταστάσεις και λογαριασμούς, έπρεπε να λάβει όλα τα απαραίτητα μέτρα για να αποφύγει τον κίνδυνο σφαλμάτων εξ αιτίας της χρησιμοποίησης λογιστικών φύλλων για την τήρηση των λογαριασμών της,

                           —

                           καλούσε την Επιτροπή να αναφέρει στο Κοινοβούλιο τα αποτελέσματα της διοικητικής έρευνας που είχε ως στόχο τον καταμερισμό τυχόν ευθυνών για κακοδιαχείριση, καθώς και τα μέτρα που θα ελαμβάνοντο σε περίπτωση που θα θεωρείτο σκόπιμη η λήψη πειθαρχικών μέτρων,

                           —

                           καλούσε την Υπηρεσία, προς εξασφάλιση της προστασίας των οικονομικών συμφερόντων της Κοινότητας, να διασφαλίσει τη συστηματική παρακολούθηση όλων των σχεδίων στον ενεργειακό τομέα που χρηματοδοτούνται με κοινοτικά κονδύλια· να λάβει όλα τα σχετικά μέτρα, σε συνεργασία με την UNMIK, την Kosovo Power Corporation (KEK) και τους εξωτερικούς αναδόχους εποπτείας, προκειμένου να επιτευχθεί η μακροπρόθεσμη βιωσιμότητα των επενδύσεων στον ενεργειακό τομέα και να θεσπίσει συνολικό σχέδιο για την παρακολούθηση των χρηματοδοτούμενων έργων, αξιολογώντας τη συμβατότητά τους με την πολιτική της ΕΕ στην περιοχή,

               1.

               λαμβάνει υπό σημείωση τους κατωτέρω λογαριασμούς της Ευρωπαϊκής Υπηρεσίας Ανασυγκρότησης, για τα οικονομικά έτη 2002 και 2001:
               Λογαριασμός διαχείρισης των οικονομικών ετών 2002 και 2001

                           (1000 ευρώ)

                           2002

                           2001

                              Έσοδα

                           Επιχορηγήσεις από την Επιτροπή (6)

                           462 804

                           517 633

                           Χρηματοπιστωτικά έσοδα

                           5 978

                           2 915

                           Διάφορα έσοδα

                           495

                           135

                           Ανταλλαγματικά κεφάλαια

                           497

                           5 787

                           Έσοδα με ειδικό προορισμό

                           500

                           0

                              Σύνολο των εσόδων (α)

                              470 274

                              526 469

                              Δαπάνες

                              Προσωπικό — Τίτλος Ι του προϋπολογισμού

                           Πληρωμές

                           17 771

                           13 418

                           Μεταφερθείσες πιστώσεις

                           206

                           337

                              Λειτουργία — Τίτλος ΙΙ του προϋπολογισμού

                           Πληρωμές

                           6 211

                           5 908

                           Μεταφερθείσες πιστώσεις

                           2 037

                           1 217

                              Επιχειρησιακές δραστηριότητες — Τίτλος ΙΙΙ του προϋπολογισμού

                           Πληρωμές

                           138 512

                           327 345

                           Μεταφερθείσες πιστώσεις

                           293 106

                           176 863

                              Σύνολο των δαπανών (β)

                              457 844

                              525 088

                              Αποτέλεσμα του οικονομικού έτους (α - β)
                               (7)

                              12 430

                              1 382

                           Υπόλοιπο που μεταφέρθηκε από το προηγούμενο οικονομικό έτος

                           -73 127

                           -35 768

                           Πληρωμές για λογαριασμό της Επιτροπής (6)

                           -25 407

                           -70 050

                           Ακύρωση πιστώσεων πληρωμών του 2001 (τίτλος ΙΙΙ)

                           0

                           31 061

                           Μεταφερθείσες πιστώσεις από το 2001 που ακυρώθηκαν (τίτλοι I και II)

                           135

                           254

                           Αποδεσμεύσεις μεταφερθεισών πιστώσεων του 2001

                           5 463

                           0

                           Μεταφορές συμπληρωματικών πιστώσεων του 2001

                           -32 423

                           0

                           Συναλλαγματικές διαφορές

                           22

                           - 5

                              Υπόλοιπο του οικονομικού έτους

                              - 112 908

                              -73 127

         Εκτέλεση του προϋπολογισμού

               2.

               λαμβάνει γνώση της σύστασης του Ελεγκτικού Συνεδρίου να δοθεί ιδιαίτερη προσοχή στις προβλέψεις των διοικητικών δαπανών (τίτλος ΙΙ) ούτως ώστε να εξασφαλιστεί ότι οι μεταφορές πιστώσεων στο επόμενο έτος και οι πιστώσεις που παραγράφονται δεν αφορούν υπερβολικά μεγάλο μέρος του συνολικού διοικητικού προϋπολογισμού· ευελπιστεί ότι η Υπηρεσία, σύμφωνα με την αρχή της αυθεντικότητας του προϋπολογισμού, θα λάβει τα μέτρα που απαιτούνται για το σεβασμό της σύστασης αυτής·

         Δημοσιονομικά δελτία

               3.

               χαιρετίζει το γεγονός ότι η Υπηρεσία έδωσε θετική συνέχεια σε προηγούμενες παρατηρήσεις του Ελεγκτικού Συνεδρίου, επιτυγχάνοντας έτσι πρόοδο όσον αφορά την ενίσχυση του συστήματος εσωτερικού ελέγχου της με την εισαγωγή του λογιστικού συστήματος SI2·

               4.

               καλεί την Υπηρεσία να δώσει ταχέως εξίσου θετική συνέχεια στην πρόταση του Ελεγκτικού Συνεδρίου και του Κοινοβουλίου για την εισαγωγή αξιόπιστου γενικού λογιστικού εργαλείου σε όλα τα κέντρα της, εγκαταλείποντας τα λογιστικά φύλλα για τους γενικούς της λογαριασμούς·

               5.

               αναμένει ότι η Υπηρεσία θα ανταποκριθεί ταχέως στην πρόσκληση του Ελεγκτικού Συνεδρίου να διασαφηνίσει το καθεστώς των κονδυλίων που διατέθηκαν σε ειδικευμένους φορείς για τη χρηματοδότηση προγραμμάτων δανεισμού σε ειδικούς τομείς και να υιοθετήσει τις δέουσες λύσεις όσον αφορά τον τρόπο με τον οποίο πρέπει να εγγράφονται τα κονδύλια αυτά στις οικονομικές καταστάσεις της Υπηρεσίας·

               6.

               εκφράζει βαθιά ανησυχία για τα ευρήματα του Ελεγκτικού Συνεδρίου που καταδεικνύουν ότι ανοίχτηκε τραπεζικός λογαριασμός στο όνομα της Υπηρεσίας τον οποίο ο υπόλογος αγνοούσε· λαμβάνει υπό σημείωση την εξήγηση που παρέσχε ο διευθυντής της Υπηρεσίας σχετικά με το θέμα αυτό· είναι της άποψης ότι σε ένα πολύπλοκο αποκεντρωμένο περιβάλλον εντός του οποίου λειτουργεί η Υπηρεσία, θέματα που σχετίζονται με συναλλαγές με τράπεζες πρέπει να αντιμετωπίζονται με τη μέγιστη προσοχή και διαφάνεια·

               7.

               λαμβάνει υπό σημείωση τα μέτρα που έλαβε η Υπηρεσία, ως εμφαίνονται στις απαντήσεις της προς το ερωτηματολόγιο, για να αποφευχθεί η επανάληψή τους στο μέλλον· καλεί την Υπηρεσία να βελτιώσει τον συντονισμό μεταξύ του υπολόγου και των εξουσιοδοτημένων λογιστών στα επιχειρησιακά κέντρα· καλεί επίσης την Υπηρεσία και την Επιτροπή να βελτιώσουν τον συντονισμό μεταξύ του υπολόγου της Υπηρεσίας και της διεύθυνσης λογιστικών της Επιτροπής·

               8.

               καλεί την υπηρεσία εσωτερικού ελέγχου της Επιτροπής να εξετάσει το θέμα προκειμένου να προσδιορίσει τυχόν συστημικές ελλείψεις και να προβεί στις αναγκαίες συστάσεις για την αντιμετώπιση των προβλημάτων αυτών·

         Νομιμότητα και κανονικότητα των υποκειμένων πράξεων

               9.

               συμμερίζεται την ανησυχία που εξέφραζε το Ελεγκτικό Συνέδριο στην έκθεσή του όσον αφορά τον κίνδυνο αποδυνάμωσης του συστήματος εσωτερικού ελέγχου της Υπηρεσίας, που θα μπορούσε να προκληθεί από τον πολλαπλασιασμό των εξουσιοδοτήσεων που παρέχει ο διευθυντής για την εκτέλεση του προϋπολογισμού· τονίζει ότι είναι απαράδεκτες περιπτώσεις όπως οι διαπιστωθείσες από το Ελεγκτικό Συνέδριο στις οποίες έχουν υπογραφεί αναλήψεις υποχρεώσεων και πληρωμές από υπαλλήλους χωρίς τη δέουσα εξουσιοδότηση, δεδομένου ότι παραβιάζουν τους δημοσιονομικούς κανόνες· ελπίζει ότι ο διευθυντής θα εξηγήσει ικανοποιητικά τις συνθήκες που επέτρεψαν το ανωτέρω φαινόμενο και θα αναφέρει περαιτέρω τα μέτρα που έχουν ληφθεί ή σχεδιαστεί για την πρόληψη τέτοιων περιστατικών στο μέλλον·

               10.

               ελπίζει ότι η Υπηρεσία θα τηρήσει απόλυτα τις διαδικασίες για την εκτέλεση του προϋπολογισμού που θεσπίζονται τόσο από τον νέο δημοσιονομικό κανονισμό όσο και από τον δημοσιονομικό κανονισμό-πλαίσιο για τις Υπηρεσίες· καλείτον διευθυντή να δώσει διαβεβαιώσεις ότι οι εξουσιοδοτήσεις αυτές θα μειωθούν το ελάχιστο δυνατό που απαιτείται για την ομαλή λειτουργία της Υπηρεσίας και την εκτέλεση του προϋπολογισμού της σύμφωνα με τις αρχές της χρηστής δημοσιονομικής διαχείρισης·

               11.

               υπενθυμίζει το αίτημά του προς την Επιτροπή (8) να υποβάλει πριν τον Ιούνιο του 2004 την έκθεση αξιολόγησης που προβλέπει το άρθρο 14 του κανονισμού (ΕΚ) αριθ. 2667/2000 όσον αφορά τη εφαρμογή του παρόντος κανονισμού και πρόταση για το καθεστώς της Υπηρεσίας·

         Οριζόντιες παρατηρήσεις για τις Υπηρεσίες και την Επιτροπή

      Η εφαρμογή του νέου δημοσιονομικού κανονισμού — Εσωτερικός λογιστικός έλεγχος και διαδικασίες ελέγχου

               12.

               επαναλαμβάνει τη θέση που έλαβε στα ψηφίσματά του (9) που συνόδευαν την απαλλαγή που χορηγήθηκε στις Υπηρεσίες για το 2001 όσον αφορά την εφαρμογή του νέου δημοσιονομικού κανονισμού· καλεί την Επιτροπή και τις Υπηρεσίες να συνεχίσουν τη συνεργασία τους, ιδίως στους τομείς της λογιστικής, των εσωτερικών λογιστικών ελέγχων, της διαχείρισης και των διαδικασιών ελέγχου, ούτως ώστε να εξασφαλίσουν ότι θα θεσπιστεί συνεπές και εναρμονισμένο πλαίσιο για τη λειτουργία των Υπηρεσιών·

               13.

               υπενθυμίζει ότι εξέφρασε ανησυχία στην έκθεση απαλλαγής για το 2001 όσον αφορά την απουσία ελέγχων των υπηρεσιών εκ μέρους της υπηρεσίας εσωτερικών ελέγχων της Επιτροπής· εκφράζει σοβαρές ανησυχίες για το γεγονός ότι δεν φαίνεται να πραγματοποιήθηκαν φέτος τέτοιοι έλεγχοι· καλεί την Επιτροπή και την υπηρεσία εσωτερικών ελέγχων να εξηγήσουν τους λόγους για την απουσία των ελέγχων αυτών και να παράσχουν στοιχεία σχετικά με τον αριθμό των υπαλλήλων που διαθέτει ο εσωτερικός ελεγκτής για τη διεξαγωγή ελέγχων στις υπηρεσίες· ελπίζει ότι η Επιτροπή θα αναφέρει το πώς μπορεί να εγγυηθεί ότι εκτελούνται επαρκείς και ορθοί έλεγχοι στους δορυφορικούς φορείς, ιδίως από την υπηρεσία εσωτερικών ελέγχων·

               14.

               τονίζει ότι πρέπει απαραιτήτως να κληθούν οι υπηρεσίες να υπαχθούν στις διερευνητικές εξουσίες της OLAF υπό τους ίδιους όρους με τα θεσμικά όργανα (10)· καλεί το Ελεγκτικό Συνέδριο να παράσχει πληροφορίες, εγκαίρως για την έγκριση του ψηφίσματος απαλλαγής, σχετικά με το εάν οι κοινοτικοί φορείς που προσχώρησαν στη διοργανική συμφωνία της 25ης Μαΐου 1999 (11) για τις εσωτερικές έρευνες της OLAF το έπραξαν υπό τους ίδιους όρους που προβλέπονται στο παράρτημα της συμφωνίας αυτής·

         Δημοσιονομική διαχείριση

               15.

               παρατηρεί ότι στις απαντήσεις μερικών υπηρεσιών προς το ερωτηματολόγιο όσον αφορά τον τρόπο με τον οποίο μπορεί να αντιμετωπιστεί το ανακυκλούμενο πρόβλημα των σημαντικών μεταφορών πιστώσεων στο επόμενο έτος, γίνεται αναφορά στις δυνατότητες που προσφέρει ο νέος δημοσιονομικός κανονισμός, ο οποίος προβλέπει τη χρησιμοποίηση «διαφοροποιημένων πιστώσεων»· καλεί τις υπηρεσίες να εξηγήσουν καλύτερα το σκεπτικό τους και να αναφέρουν ιδίως ποια από τις δραστηριότητές τους είναι πολυετούς φύσης ώστε να μπορεί να χρηματοδοτηθεί με τέτοιες πιστώσεις·

               16.

               καλεί την Επιτροπή να αναφέρει τη θέση της επί της λύσεως αυτής και εάν θεωρεί ότι η λύση αυτή μπορεί να προσφέρει εναλλακτικές λύσεις που θα επιτρέψουν τη σημαντική μείωση των μεταφορών στο επόμενο έτος·

         Εξέταση των υπηρεσιών

               17.

               τονίζει ότι, προτού ληφθεί οιαδήποτε απόφαση για τη σύσταση μιας υπηρεσίας, θα πρέπει η Επιτροπή να προβαίνει σε αυστηρή ανάλυση της ανάγκης και της προστιθέμενης αξίας των λειτουργιών που θα επιτελεί, λαμβάνοντας υπόψη τις αρχές της επικουρικότητας, της δημοσιονομικής αυστηρότητας και της απλούστευσης των διαδικασιών·

               18.

               καλεί την Επιτροπή να εκπονήσει συνολική μελέτη των δραστηριοτήτων που επιτελούν σήμερα οι διάφοροι κοινοτικοί φορείς οι δραστηριότητες των οποίων πιθανώς αλληλοκαλύπτονται ή επιδιώκουν τους ίδιους σκοπούς προκειμένου να προτείνει κατάλληλες λύσεις, μεταξύ των οποίων η ενδεχόμενη συγχώνευση υπηρεσιών·

               19.

               ανησυχεί για το γεγονός ότι υπάρχει ανισορροπία μεταξύ των διοικητικών και των επιχειρησιακών δαπανών σε πολλές υπηρεσίες, με τις διοικητικές δαπάνες να ξεπερνούν τις δαπάνες για επιχειρησιακούς σκοπούς· καλεί συνεπώς την Επιτροπή και τις υπηρεσίες να θεσπίσουν στόχους και χρονοδιάγραμμα για τη μείωση του επιπέδου των διοικητικών δαπανών ως ποσοστό των συνολικών δαπανών· παρατηρεί επί του θέματος ότι πολλές υπηρεσίες θεωρούν ότι υπάρχουν τέτοιες δυνατότητες, ως αναφέρουν στο ερωτηματολόγιο·

               20.

               όσον αφορά τις απαντήσεις στο ερωτηματολόγιο για τη διοργανική συνεργασία, ενθαρρύνει τις υπηρεσίες να βελτιώσουν τη μεταξύ τους συνεργασία προκειμένου να καλύπτουν τις ανάγκες τους σε συγκεκριμένους τομείς (για παράδειγμα την εξέλιξη λογισμικού) και να μειώσουν το κόστος αντί να υιοθετούν λύσεις που σχεδιάστηκαν αρχικά για τις ανάγκες της Επιτροπής αλλά αποδεικνύονται συχνά υπερβολικά δυσχερείς και πολύπλοκες για τις συγκεκριμένες ανάγκες τους·

               21.

               ενθαρρύνει τις Υπηρεσίες να οργανώσουν και να αναπτύξουν στενή εργασιακή σχέση με τις αρμόδιες κοινοβουλευτικές επιτροπές· καλεί τις μόνιμες επιτροπές του που είναι αρμόδιες στον τομέα δραστηριοτήτων κάθε Υπηρεσίας να συντονίσουν τη δράση τους με εκείνη της επιτροπής προϋπολογισμών και της επιτροπής ελέγχου του προϋπολογισμού προκειμένου να εξασφαλισθεί η αποτελεσματική παρακολούθηση των δραστηριοτήτων των Υπηρεσιών·

         Νέες πηγές χρηματοδότησης

               22.

               χαιρετίζει την ανταπόκριση και τις ιδέες που προέκυψαν από το ερωτηματολόγιο όσον αφορά τις δυνατότητες για άλλες πηγές χρηματοδότησης· παρατηρεί ότι πολλές σημερινές πηγές και προτάσεις αφορούν την ενοικίαση κτηρίων και χώρων και την πώληση έντυπου υλικού και πληροφοριών· συνειδητοποιεί ότι για λόγους, μεταξύ άλλων, ανεξαρτησίας δεν μπορούν όλες οι υπηρεσίες να δεχτούν πρόσθετες πηγές χρηματοδότησης· τονίζει τις εξοικονομήσεις κλίμακας και τα οικονομικά οφέλη που προκύπτουν από τη συμμετοχή τρίτων χωρών στις δραστηριότητες ορισμένων Υπηρεσιών· καλεί την Επιτροπή και τις Υπηρεσίες να προτείνουν εποικοδομητικές προτάσεις όσον αφορά την περαιτέρω ανάπτυξη νέων πηγών πρόσθετης χρηματοδότησης, οι οποίες θα ανέβαζαν το επίπεδο αυτοχρηματοδότησης·

               23.

               χαιρετίζει τις οικονομικές συνεισφορές ορισμένων κρατών μελών ή περιοχών υπέρ των υπηρεσιών που έχουν εγκατασταθεί στην περιοχή τους· πιστεύει ότι το Συμβούλιο και η Επιτροπή πρέπει να ζητούν τέτοιες συνεισφορές, ιδίως όταν πρόκειται για τη σύσταση νέων υπηρεσιών·

         Εναρμονισμένο λειτουργικό πλαίσιο

               24.

               υπενθυμίζει τη θέση του (12) ότι η ποικιλομορφία της δομής των υφισταμένων υπηρεσιών κρίνεται ως «αδιαφανής, ακατανόητη και, ακόμη και αν λάβουμε υπόψη τα διαφορετικά καθήκοντά τους, αδικαιολόγητη»· καλεί την Επιτροπή να προβεί σε εξέταση όλων των υφισταμένων υπηρεσιών προκειμένου να προτείνει, κατά περίπτωση, την τροποποίηση των βασικών τους μέσων (13) ούτως ώστε να τα προσαρμόσει προς τα πρότυπα που θα περιλαμβάνει το μελλοντικό ρυθμιστικό πλαίσιο· αναθέτει στις αρμόδιες επιτροπές του να παρακολουθήσουν τη συνεκτική αυτή εξέταση, η οποία θα πρέπει να διεξαχθεί το συντομότερο δυνατόν λαμβάνοντας υπόψη τα οριζόντια ζητήματα που αναφέρονται στην παρούσα έκθεση απαλλαγής·

               25.

               καλεί την Επιτροπή να υποβάλει τις κατάλληλες προτάσεις με στόχο τη δημιουργία αυτού του εναρμονισμένου πλαισίου για τις υπηρεσίες, πριν από την παρουσίαση των νομοθετικών προτάσεων για τις νέες υπηρεσίες, ή τουλάχιστον εκ παραλλήλου με αυτές· εμμένει ότι μια διοργανική συμφωνία που θα εκθέτει τους κοινούς προσανατολισμούς συνιστά την απαραίτητη προϋπόθεση για τη δημιουργία του εναρμονισμένου πλαισίου·

         Πολιτική προσωπικού

               26.

               παρατηρεί ότι, ως αποτέλεσμα του νέου δημοσιονομικού κανονισμού, τα οργανογράμματα των υπηρεσιών θεσπίζονται από την αρμόδια για τον προϋπολογισμό αρχή· τονίζει πόσο σημαντική είναι αυτή η αλλαγή για τη διαδικασία απαλλαγής των υπηρεσιών κατά τα προσεχή έτη όσον αφορά τον έλεγχο της εφαρμογής του κανονισμού υπηρεσιακής κατάστασης επί θεμάτων πρόσληψης, πολιτικής προαγωγών, ποσοστών κενών θέσεων και πολιτικής προσλήψεων·

               27.

               παρατηρεί ότι από τις απαντήσεις σε ερωτηματολόγιο κατά τη διάρκεια της διαδικασίας του προϋπολογισμού 2004 προκύπτει ότι ο μέσος όρος ετών πριν από προαγωγή σε αρκετές υπηρεσίες είναι αρκετά μικρότερος απ' ό, τι επιβάλλει η πολιτική στην Επιτροπή, δεδομένου ότι τα ποσοστά των κενών θέσεων είναι σημαντικά μεγαλύτερα σε σύγκριση με άλλα όργανα και ότι αρκετές από τις αιτούμενες νέες θέσεις δεν προτείνονται στο χαμηλότερο βαθμό· πιστεύει ότι η πολιτική προσωπικού πρέπει να αποτελεί σημαντικό στοιχείο της αναθεώρησης των υφισταμένων υπηρεσιών·

               28.

               πιστεύει ότι η πολιτική προσωπικού των Υπηρεσιών πρέπει να σέβεται το δημοσιονομικό κανονισμό, τον κανονισμό υπηρεσιακής κατάστασης και τη βέλτιστη πρακτική που ακολουθούν γενικά τα θεσμικά όργανα· λαμβάνει υπόψη ότι η Επιτροπή κλήθηκε να αναφέρει, πριν από τη διαδικασία του προϋπολογισμού 2005, τους προσανατολισμούς όσον αφορά την πολιτική προσωπικού, ιδίως τα ποσοστά κενών θέσεων, τα ποσοστά προαγωγών, το επίπεδο πρόσληψης και το τυποποιημένο προφίλ σταδιοδρομίας·

               29.

               υπενθυμίζει την αρχή ότι οι Υπηρεσίες πρέπει να απασχολούν κατά το δυνατόν υπαλλήλους με προσωρινές συμβάσεις εργασίας, ούτως ώστε να διατηρούν την ευελιξία και αποτελεσματικότητά τους·

               30.

               ανησυχεί για τις σοβαρές ανωμαλίες που διαπιστώθηκαν όσον αφορά τις διαδικασίες επιλογής του Ευρωπαϊκού Κέντρου Παρακολούθησης Ναρκωτικών και Τοξικομανίας, μεταξύ των οποίων: ασαφείς ανακοινώσεις για την πλήρωση κενών θέσεων, μη πλήρη πρακτικά των επιτροπών επιλογής, μη εκ των προτέρων προσδιορισμένα κριτήρια για την αξιολόγηση υποψηφίων (14)· φοβάται ότι αυτό δεν αποτελεί μεμονωμένη περίπτωση αλλά ότι οι Υπηρεσίες γενικώς αντιμετωπίζουν ίσως δυσκολίες κατά τη διαχείριση αυτών των μάλλον πολύπλοκων διαδικασιών κατά τρόπο δίκαιο και διαφανή·

               31.

               πιστεύει ότι οι διαδικασίες επιλογής που οργανώνονται από Υπηρεσίες πρέπει να τηρούν τα ίδια πρότυπα με εκείνες που οργανώνονται από την Ευρωπαϊκή Υπηρεσία Επιλογής Προσωπικού (EPSO) και ότι δεν πρέπει να θεωρούνται ως κερκόπορτα για την εύκολη είσοδο στην ευρωπαϊκή δημόσια διοίκηση·

               32.

               καλεί την Επιτροπή να υποβάλει προτάσεις για να εξασφαλίσει ότι οι Υπηρεσίες θα χαίρουν της δέουσας υποστήριξης της Ευρωπαϊκής Υπηρεσίας Επιλογής Προσωπικού κατά την οργάνωση διαδικασιών επιλογής και ότι θα υπάρχει ένας μηχανισμός προς εξωτερική επικύρωση της έκβασης των εν λόγω διαδικασιών προτού πραγματοποιηθεί η πρόσληψη.

      (1)  ΕΕ C 319 της 30.12.2003, σ. 1.

      (2)  ΕΕ L 248 της 16.9.2002, σ. 1.

      (3)  ΕΕ L 245 της 29.9.2003, σ. 16.

      (4)  ΕΕ L 357 της 31.12.2002, σ. 72.

      (5)  ΕΕ L 148 της 16.6.2003, σ. 95.

      (6)  Συμπεριλαμβανομένων των καταβολών που πραγματοποίησε η Επιτροπή προκειμένου η Υπηρεσία να πραγματοποιήσει πληρωμές για λογαριασμό της.

      (7)  Υπολογισμός σύμφωνα με τις αρχές του άρθρου 15 του κανονισμού (ΕΚ, Ευρατόμ) αριθ. 1150/2000 του Συμβουλίου, της 22ας Μαΐου 2000 (ΕΕ L 130 της 31.5.2000, σ. 8).

      (8)  EE C 272 E της 13.11.2003, σ. 482.

      (9)  ΕΕ L 148 της 16.6.2003, σ. 83 και ΕΕ L 333 της 20.12.2003, σ. 53 (σημείο 18).

      (10)  Κείμενα που εγκρίθηκαν στις 13.1.2004, P5_TA(2004) 0015.

      (11)  ΕΕ L 136 της 31.5.1999, σ. 15.

      (12)  P5_TA(2004) 0015 (σημεία 13 και 14).

      (13)  P5_TA(2004) 0015 (σημείο 24).

      (14)  Βλέπε παράγραφο 13 της ειδικής έκθεσης του Ελεγκτικού Συνεδρίου για το 2002, σ. 64.